LÄHI-ITÄ AIKAJANALLA Amir Tsarfati & Jonathan Hessen.
Shalom ja tervetuloa Lähi-itä aikajanalla -ohjelman pariin!
Olen Jonathan Hessen. Galileasta seuraamme liittyy Amir Tsarfati.
Mitä kuuluu? -Hyvää, kiitos.
On kuuma heinäkuu, mutta pärjäämme vielä.
Aloitetaan rukouksella. Puhutaan sitten suunnitelmista.
Olet matkustamassa Etelä-Afrikkaan. Voit kertoa siitä.
Mutta aloitetaan pyytämällä Herraa liittymään tähän mukaan.
Isä, kiitos, että olemme lapsiasi -
ja että voimme kutsua Sinua nimellä "Abba", Isä -
Kristuksen veren ja ristintyön ansiosta.
Anna meille viisautta -
tämän ohjelman läpiviemiseen.
Auta, ettemme puhuisi omiamme vaan asioita Sinusta ja sydämeltäsi, -
jotta Sanasi voisi siunata ja ravita katsojia.
Isä, kiitos suunnitelmistasi, lupauksistasi ja rakkaudestasi.
Osoitit rakkautesi siinä, -
että vielä kun olimme syntisiä, Kristus kuoli puolestamme.
Kiitämme siitä. Hänen nimessään me rukoilemme, aamen.
Olet matkustamassa Etelä-Afrikkaan.
Tunnustan, että Etelä-Afrikka on maailman kauneimpia maita.
Ihmiset siellä ovat kauniita. Valitettavasti ongelmia on paljon.
Viime kuukausina siellä on ollut tuhoja, kuten tulvia.
Ihmiset ovat kärsineet. Olemme rukoilleet heidän puolestaan.
Olet lähdössä sinne puhujakiertueelle.
Aivan. Tämä on toinen palvelumatkani Etelä-Afrikkaan.
Olemme siirtäneet sitä pari kertaa covidin takia.
Aina kun on ahdinkoa, Jumala myös puhdistaa lapsiaan.
Ahdinko vahvistaa luonnetta. Luonnetta me tarvitsemme juuri nyt.
Odotan näkeväni paljon palavia kristittyjä.
Yksi ongelmista on se, että kun menee hyvin, ihmiset eivät ole palavia.
Ihmiset ottavat hyvin rennosti.
Raamattu sanoo hepreaksi: "Vajašmen Ješurun va'iv'at."
Jesurun, yksi Israelin nimistä, lihoi eli oppi liian hyvään.
Niin se alkoi potkia eli potki Jumalan ulos ja toimi omin neuvoin.
Sellainen läntinen maailma pitkälti on.
Etelä-Afrikalla on ollut viime vuosina suuria haasteita.
Niiden kohtaamisten perusteella, joita minulla on ollut sikäläisten kanssa, -
heillä on aitoa uskoa sekä nälkää ja janoa -
tutkia ja ymmärtää Jumalan Sanaa -
sekä seurata Kristusta kokosydämisesti.
Tuskin maltan odottaa sitä. Vierailemme kuudessa kaupungissa -
vain 16 päivän aikana.
Käymme Kapkaupungissa, Port Elizabethissa, -
Bloemfonteinissa, Durbanissa, Johannesburgissa ja Pretoriassa.
Lisäksi meillä on aamiaistapahtumia pienemmälle joukolle.
Vierailemme eri seurakunnissa yhtä aikaa. Meitä on kolme puhujaa.
Haluamme käydä mahdollisimman laajalla alueella.
Rohkaisen kaikkia katsojia osallistumaan konferensseihin.
Rohkaisen myös niitä, jotka eivät katso ohjelmaa säännöllisesti: -
Alkakaa seurata ohjelmaa. Tässä ohjelmassa tarkkailemme aikoja, -
selitämme niitä sekä annamme ihmisille toivoa ja lohtua Sanasta.
Aamen. Juuri siitä syystä me tätä teemme.
Teemme tätä vain ja ainoastaan palvellaksemme Isää -
odottaessamme Hänen paluutaan, kun Hän noutaa meidät luokseen.
Aloitetaan sananpaikalla Jumalan Sanasta.
Jesaja 52.
Muutama jae alusta.
Aloitan hepreaksi. Lue sinä englanniksi.
Siinä sanotaan näin: -
"Heräjä, heräjä, pukeudu voimaasi, Siion; -
pukeudu juhlapukuusi, Jerusalem, sinä pyhä kaupunki.
Sillä ei koskaan enää astu sinun sisällesi -
ympärileikkaamaton eikä saastainen.
Pudista päältäsi tomu, nouse istuimellesi, Jerusalem; -
irroita kahleet kaulastasi, -
sinä vangittu tytär Siion.
Sillä näin sanoo Herra: -
Ilmaiseksi teidät myytiin, rahatta teidät lunastetaan."
Aivan. Jumala lunastaa Jerusalemin.
Jes. 52: "Heräjä, heräjä, pukeudu voimaasi, Siion; -
pukeudu juhlapukuusi, Jerusalem, sinä pyhä kaupunki.
Sillä ei koskaan enää astu sinun sisällesi -
ympärileikkaamaton eikä saastainen.
Pudista päältäsi tomu, nouse istuimellesi, Jerusalem; -
irroita kahleet kaulastasi, -
sinä vangittu tytär Siion.
Sillä näin sanoo Herra: -
Ilmaiseksi teidät myytiin, rahatta teidät lunastetaan."
Profeetta Jesaja kirjoitti tämän kansalle, -
joka vietäisiin pian pakkosiirtolaisuuteen.
Hän näki jo assyrialaisten lähestyvän -
ja sitten babylonialaisten tulon -
profeetta Jeremian aikaan -
sekä aikanaan Jerusalemin tuhon.
Jesaja odotti päivää, jolloin juutalaiset ymmärtävät, -
että uskonto ei ole vastaus -
ja että heidän ongelmansa on Herran käskyjen vastainen toiminta.
Siksi Jesaja sanoi, että heillä oli kahleet kaulassaan.
Kun Herra Jeesus tuli vuosien perästä Galileaan, -
Raamattu sanoo, että kävi toteen, mitä Jesaja oli sanonut -
Sebulonin ja Naftalin maasta.
Kansalle, joka istui kuoleman maassa ja varjossa, koitti valkeus.
Kuoleman maa ja varjo.
Raamattu sanoo Psalmissa 107: -
He istuivat pimeydessä ja synkeydessä, -
vangittuina kurjuuteen ja rautoihin, koska olivat niskoitelleet -
Jumalan käskyjä vastaan ja katsoneet halvaksi Korkeimman neuvon."
Hän masensi heidän sydämensä kärsimyksellä; -
he sortuivat, eikä ollut auttajaa.
Mutta hädässänsä he huusivat Herraa, -
ja hän pelasti heidät heidän ahdistuksistaan.
Hän vei heidät ulos pimeydestä ja synkeydestä, -
hän katkaisi heidän kahleensa."
Se on hengellinen asia.
Kahleet kansan kaulassa eivät ole fyysiset kahleet.
Ne ovat hengelliset. Ne johtuvat kapinasta Jumalaa vastaan.
Jumala tahtoo, että Israelin lapset palaavat Hänen luokseen.
Siksi Messias tuli omiensa keskelle.
He eivät ottaneet Häntä vastaan, Raamattu sanoo, -
mutta Hän ei hyljännyt heitä. Hän tuli Israelin luo -
ja Israelin kadonneiden lampaiden luo.
Jesaja profetoi sen luvussa 52.
Sitten luvussa 53, joka minut johti Herran luo, -
kerrotaan, miten kahleet saadaan katkaistuksi.
Sillä tavalla, että Jumala lähetti yhden -
ja Hänen ylleen Hän sälytti meidän kaikkien synnit ja rikkomukset.
Ja Hänen haavojensa kautta me olemme parantuneet.
Luku 52 on kiva, mutta lue myös luku 53.
Näet paitsi profeetan toiveen -
myös ratkaisun, jonka Jumala antoi vuosia Jesajan profetian jälkeen.
Rohkaisemme kaikkia katsojia lukemaan Jumalan koko Sanaa.
Se antaa meille Sanan ja sisällön.
Se sisältää monia salaisuuksia. Se on täynnä viisautta ja tietoa.
Siunattuja ovat ne, jotka etsivät viisautta.
Mainitsit kuoleman varjon ja kadonneet lampaat.
Luetaan Psalmi 23 hepreaksi ja englanniksi.
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Mahtava lupaus. Englannissa tässä on sana "varmasti".
Kun uskoo ja luottaa Herraan, se ei ole "ehkä" vaan "varmasti".
Sitten puhutaan pelastuksen ikuisesta näkökulmasta.
Paavali kirjoitti korinttilaisille, -
että jos he ovat panneet toivonsa Kristukseen vain tämän elämän ajaksi,
he ovat ihmisistä surkuteltavimmat.
Uskomme ei ole vain nykyhetkeä varten.
Siinä on myös ikuinen näkökulma.
Siksi Psalmissa 92 sanotaan, -
että kun jumalattomat rehottavat ja väärintekijät kaikki kukoistavat, -
on se heidän ikuiseksi häviöksensä.
Äkkiseltään voi näyttää, että pahoilla menee hyvin, -
mutta ikuisuusnäkökulmassa he tuhoutuvat.
Meidän täytyy pitää kiinni näistä lupauksista ja muistaa, -
ettei tämä ole lyhyen matkan kilpailu.
Paavali kehotti kilvoittelemaan, juoksemaan perille ja pitämään uskon.
Vain muutamaa hetkeä ennen kuolemaansa -
hän sanoi kilvoitelleensa hyvän kilvoituksen, päättäneensä juoksunsa -
ja hänelle on talletettu vanhurskauden seppele.
Hän tiesi ylittävänsä pian maaliviivan. Se ylittyy, kun tulemme Herran luo -
joko "hetkellisen" kuoleman kautta täällä tai ylösnousemuksen kautta, -
jolloin seisomme Hänen edessään kirkastusruumiissamme.
Kummin vain, lupaukset ovat ihanat.
Paavali sanoi: "Katso, minä sanon teille salaisuuden: -
emme kaikki kuolemaan nuku, mutta kaikki me muutumme,
yhtäkkiä, silmänräpäyksessä, viimeisen pasunan soidessa".
Meillä on uskomattomia lupauksia.
Meidän täytyy juosta pitkän matkan juoksua -
ja olla sitkeä, kestävä ja kärsivällinen.
Asiat eivät muutu helpommaksi vaan vaikeammaksi.
Mutta meillä on ihmeellinen lupaus, josta täytyy pitää kiinni.
Ef. 2 alkaa näin: "Ja Jumala on eläviksi tehnyt teidät, -
jotka olitte kuolleet rikoksiinne ja synteihinne, -
joissa te ennen vaelsitte tämän maailman menon mukaan, -
ilmavallan hallitsijan, sen hengen hallitsijan, mukaan [...]
joiden joukossa mekin kaikki ennen vaelsimme lihamme himoissa, -
noudattaen lihan ja ajatusten mielitekoja, -
ja olimme luonnostamme vihan lapsia niinkuin muutkin; -
mutta Jumala, joka on laupeudesta rikas, suuren rakkautensa tähden, -
jolla hän on meitä rakastanut, -
on tehnyt meidät, jotka olimme kuolleet rikoksiimme, eläviksi -
Kristuksen kanssa ― armosta te olette pelastetut ―
ja yhdessä hänen kanssaan herättänyt ja yhdessä hänen kanssaan -
asettanut meidät taivaallisiin Kristuksessa Jeesuksessa, -
osoittaakseen tulevina maailmanaikoina -
armonsa ylenpalttista runsautta, -
hyvyydessään meitä kohtaan Kristuksessa Jeesuksessa.
Sillä armosta te olette pelastetut uskon kautta, ette itsenne kautta ―
se on Jumalan lahja ― ette tekojen kautta, ettei kukaan kerskaisi.
Sillä me olemme hänen tekonsa, -
luodut Kristuksessa Jeesuksessa hyviä töitä varten, -
jotka Jumala on edeltäpäin valmistanut, -
että me niissä vaeltaisimme." Aamen.
Amir, tietenkin on paljon ihmisiä, -
jotka ovat ensimmäisiä eivätkä jälkimmäisiä.
Meistä enemmistö.
Suurin osa ihmisistä ei tunne -
armoa ja pelastusta.
Mitä voit kertoa siitä? Miten rukoilla heidän puolestaan?
Miten voimme vaeltaa -
ei tekojen takia vaan sen takia, -
että heijastamme Kristusta kauttamme maan päällä kansoille?
Kun Pietari tunnusti, että Jeesus on Messias, -
elävän Jumalan Poika, Filippuksen Kesarean alueella, -
Jeesus sanoi saman tien: "Autuas olet sinä, Simon, Joonaan poika, -
sillä ei liha eikä veri ole sitä sinulle ilmoittanut, vaan minun Isäni".
Mutta ei aikaakaan, kun Jeesus alkoi puhua tulevasta vainostaan, -
viranomaisille luovuttamisesta, kärsimyksestä, kuolemasta -
ja ylösnousemuksesta ja Pietari nuhteli Häntä.
Ja Jeesus sanoi: "Väisty, saatana." Sama henkilö!
Sanottuaan juuri, että Isä oli ilmoittanut jotain hänelle.
Ja miksi? Koska Pietari ensimmäisessä osassa -
uskoi, mitä Pyhä Henki, Isä, hänelle sanoi siitä, -
että Jeesus on lihaksi tullut Jumala, tullut maailmaan pelastamaan meidät.
Mutta sitten Pietari harhautui maailman Messias-tulkintaan, -
jonka mukaan Hän tulee hallitsemaan ja jossa syntimme ei ole ongelma.
Juuri se vaivasi Jeesusta niin, että Hän sanoi: "Väisty, saatana."
Syntiongelmaa ei voi ohittaa.
Se pitää hoitaa ensin ja vasta sitten voi nauttia pelastuksesta.
Ihminen ei voi syntyä uudestisyntyneenä.
Ensin pitää syntyä vedestä.
Jeesushan sanoi Nikodeemukselle, että pitää syntyä vedestä -
ja Hengestä päästäkseen valtakuntaan.
Monet, jotka sanovat itseään kristityksi, ovat uskonnollisia.
He uskovat voivansa ansaita pelastuksen teoillaan.
Luit äsken, että pelastus ei ole... Armosta te olette pelastetut, -
ette tekojen kautta, ettei kukaan kerskaa.
Sitten hän sanoo, että teidät on luotu hyviä töitä varten.
Se tarkoittaa, että pelastuttuanne teidät on luotu hyviä töitä varten.
Hyvät työt eivät pelasta. Pelastus tuo hyvät työt.
Se on ero. Hyvin moni laittaa kärryt hevosen eteen eikä taakse luullen, -
että hyvät työt johtavat heidät pelastukseen.
Asia on juuri päinvastoin. Pelastus johtaa hyviin töihin.
Hyvien tekojen kautta ei pelastu.
Luit äsken sen, mitä Jesaja halusi sanoa jerusalemilaisille.
Ja se Jeesuksella oli sanottavana Pietarille.
Ja niin Hän sanoi nasaretilaisillekin.
Hän sanoi, että Elian aikana Israelissa oli paljon leskiä, -
mutta hän meni vain sarpatilaisen luo, -
ja Elisan aikaan oli paljon spitaalisia, mutta hän meni vain Naamanin luo.
Uskovaksi tai kristityksi ei voi syntyä.
Jos syntymätodistuksessa lukee "kristitty", se pitää poistaa.
Kristitty on Kristuksen seuraaja.
Täytyy syntyä uudesti. Jos haluaa olla kristitty, täytyy päättää seurata Häntä.
Jos jotain, syntymätodistuksessa pitäisi lukea "syntinen".
Ja sitten tulee pelastuminen, jossa Henki vetää ihmistä Herran luo -
ja ihminen tunnustaa Hänen herruutensa, syntisyytemme -
ja sen, että tarvitsemme Häntä. Pelastuttuamme yksin armosta -
seuraavat hyvät työt. Ei voi sanoa olevansa uudestisyntynyt, jos jatkaa...
Kuvitellaan, että sarjamurhaaja sanoo pelastuneena mutta jatkaa tappamista.
Se ei mene niin.
Niin ei voi tehdä, sillä se kertoo, että ei ole tapahtunut muutosta.
Mikään ei todista, että on syntynyt uudesti -
ja valmis hyviin töihin.
Mitä Israeliin tulee, -
Israelin on luovuttava uskonnollisista toiveistaan -
ja ymmärrettävä, että se, jonka he lävistivät, on luvattu Messias.
Niin Sakarja kirjoitti luvussa 12. He katsovat Häntä, jonka he lävistivät, -
ja he valittavat ja surevat.
Sen täytyy tulla siihen pisteeseen.
Hoos. 5:15:ssä sanotaan (vapaasti): "Minä menen takaisin paikoilleni, -
kunnes he ovat tunnustaneet rikkomuksensa -
ja kärsimyksensä myötä etsivät minua vilpittömästi."
Jos läpikäy kärsimyksiä ja huomaa, etteivät omat keinot riitä, -
mutta silti tukeutuu uskontoon, voit tehdä niin.
Mutta uskonto ja hyvät työt eivät ole vastaus.
Vastaus on puhdas luottamus Jeesuksen ristintyöhön, -
oman syntisyyden ja Jeesuksen täytetyn työn ymmärtäminen, -
luottaminen ja uskominen Häneen. Ja se, mikä sitten tulee sisimpään, -
Pyhä Henki, Raamatussa se on "arrabon" kreikaksi, -
hepreaksi "eravon".
Se on käsiraha pelastuksestamme. Sen saa vain, jos uskoo Häneen.
Hän sanoo lähettävänsä toisen.
Hänen piti tulla, kuolla, ylösnousta ja mennä -
voidakseen lähettää Pyhän Hengen.
Ja nyt olemme maailman alusta asti ainoita ihmisiä, -
joissa on tämä eravon.
Se on mahtavaa, ja tarvitsemme sitä, ettemme luottaisi tekoihimme -
vaan Hänen täytettyyn työhönsä.
Ja Jumalan Sanan muuttaminen käytäntöön -
mahdollistaa meille elämisen Hänen tahtonsa mukaisesti.
Ei pidä myöskään unohtaa, kuten Johannes sanoi, -
että Jeesus on Jumala, Jumala maan päällä lihassa.
Luen kohdan Joh. 1:1―14, sillä minun omat sanani -
eivät pysty selittämään tätä paremmin kuin se tässä on.
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä. Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt.
Oli mies, Jumalan lähettämä; hänen nimensä oli Johannes.
Hän tuli todistamaan, todistaaksensa valkeudesta, -
että kaikki uskoisivat hänen kauttansa.
Ei hän ollut se valkeus, mutta hän tuli valkeudesta todistamaan.
Totinen valkeus, joka valistaa jokaisen ihmisen, oli tulossa maailmaan.
Maailmassa hän oli, ja maailma on hänen kauttaan saanut syntynsä, -
ja maailma ei häntä tuntenut.
Hän tuli omiensa tykö, ja hänen omansa eivät ottaneet häntä vastaan.
Mutta kaikille, jotka ottivat hänet vastaan, hän antoi voiman -
tulla Jumalan lapsiksi, niille, jotka uskovat hänen nimeensä, -
jotka eivät ole syntyneet verestä eikä lihan tahdosta -
eikä miehen tahdosta, vaan Jumalasta."
Ja kun luemme tämän, meistä jokaisen pitäisi...
Me kaikki olemme "Johanneksia". Olemme Johanneksia siinä mielessä, -
että meidän tulisi loistaa Vapahtajan valoa -
ympäristöön, naapureille ja ystäville auttamalla heitä, -
rohkaisemalla ja puolustamalla heitä.
Se ei ole aina helppoa. Mutta mitä enemmän etsimme Jumalaa -
ja omistaudumme Hänen Sanalleen, sitä enemmän muutumme.
Se heijastuu meistä myös ulospäin.
Raamattu kutsuu meitä Kristuksen lähettiläiksi.
Ihmisten tulisi nähdä meissä Hänet.
Jeesus sanoi: "Minä olen maailman valkeus."
Mutta Hän kutsui meitäkin maailman valoksi ja sanoi, -
että kun ihmiset näkevät teidät, he ylistävät Isää.
Meidän siis täytyy heijastaa Kristuksen kaltaisuutta -
eikä ottaa kunniaa itsellemme.
Nähdessään meidät ihmisten tulisi ylistää Taivaan Isää.
Meidän tulee osoittaa ihmisille Hänet ja vain Hänet.
Se, mitä luit, on eeppistä.
Tämä todistaa, että niin kuin Raamattu sanoo, -
Sana tuli lihaksi ja asui keskellämme.
Sitä Jesaja tarkoitti sanoessaan "Immanuel", "Jumala kanssamme".
Jotkut juutalaiset voivat moittia: "Luet Johanneksesta."
No, luen Jesajasta. Se voi olla tutumpi.
Molemmissa tapauksissa Jumala tuli Pojan muodossa -
ja asui keskellämme.
Siksi Jes. 7, Jes. 9, Jes. 11, Jes. 53 -
ovat eeppisiä lukuja.
Minä en tullut tuntemaan Jeshuaa Vapahtajanani -
lukemalla Uutta testamenttia. En ollut lukenut sitä koskaan.
Luin Vanhaa testamenttia.
Luin Jesajaa, erityisesti lukua 53. Voin kertoa, -
että Uudessa testamentissa kukaan ei lukenut Uutta testamenttia.
Kaikki Uudessa testamentissa Jeshuan uskoon tulleet -
pelastuivat Vanhan testamentin tekstien avulla.
Uutta testamenttiahan ei ollut vielä kirjoitettu.
Israelilaisille siis sanon, että Jeshua on Messias.
En perusta sitä Uuteen testamenttiin, -
joka muuten luvattiin Jer. 31:31:ssä.
Perustan sen kaikkeen, mitä profeetat sanoivat.
Siksi Jeesus nuhteli opetuslapsia Emmauksen tiellä. Hän sanoi: -
"Oi, te ymmärtämättömät ja hitaat sydämeltä uskomaan kaikkea sitä, -
minkä profeetat ovat puhuneet!" Täytyy siis uskoa -
ja pitää kiinni Sanasta Jumalan Sanana, ei ihmisten sanana.
Valitettavasti meidän on päätettävä tähän.
Lennät huomenna Etelä-Afrikkaan.
Rohkaisen eteläafrikkalaisia veljiä ja sisaria Kristuksessa -
katsomaan Behold Israel -sivuilta Amirin kokousaikataulun.
Jumalan siunausta! Turvallista matkaa!
Kiitos myös katsojille kaikkialta maailmasta.
Jumalan siunausta! Rukoilkaa rauhaa Jerusalemille ja pelastusta Israelille.
Ensi kertaan! Shalom!
Lisää TV7:n tuotantoja ja toimituksen laatimia artikkeleita -
on kotisivuillamme osoitteessa www.tv7israelnews.com.
Suomennos: Marianne Tenetz